text: অমর সিংহ প্রথম ছিলেন মেবারের মহারাণা প্রতাপ সিংহের জ্যেষ্ঠ পুত্র। ১৫৯৭ খ্রিস্টাব্দে পিতার মৃত্যুর পর তিনি সিংহাসনে আরােহণ করেন এবং স্বাধীনতা অক্ষুন্ন রাখার জন্য প্রাণপণ চেষ্টা করেন। কিন্তু ১৫৯৯ খ্রিস্টাব্দে তিনি মানসিংহের কাছে পরাজিত হন। তবে ১৬১৫ খ্রিস্টাব্দের পূর্বে তিনি দিল্লীর সম্রাটের আনুগত্য স্বীকার করেন নি। এর
  পূর্বে জাহাঙ্গীর মেবারের বিরুদ্ধে কয়েকটি অভিযান প্রেরণ করলেও ঐ সকল যুদ্ধে জয়-পরাজয় অমীমাংসিত থেকে যায়। ১৬১৩ খ্রিস্টাব্দে জাহাঙ্গীর শাহজাদা খুররমকে মেবার অভিযানে প্রেরণ করেন। শাহজাদা মেবারের খাদ্যসরবরাহের পথ অবরুদ্ধ করায় ১৬১৫ খ্রিস্টাব্দে অমর সিংহ আনুগত্য স্বীকার করতে বাধ্য হন। তবে ব্যক্তিগতভাবে মােগল দরবারে উপস্থিতি এবং মেবারের কোনও রাজকন্যাকে মােগল হারেমে প্রেরণের অপমান হতে তাকে রেহাই দেওয়া হয়েছিল।
  
  তথ্যসূত্র 
  
  বিষয়শ্রেণী:হিন্দু যোদ্ধা
title: অমর সিংহ প্রথম